Boskombuis – 'n Kuierplek vir ons mense
Welkom by die Boskombuis
"Die kuierplek vir ons mense"
'n Pragtige onthaalarea vir enige funksie
Die Boskombuis is 'n heerlike kuierplek vir ons mense, in die natuur waar ons tuis hoort. Tussen die bome om die braaivleisvuur verkeer ons heerlik saam, sonder die gewoel van stadsgeraas. Die lekker informele, ontspanne atmosfeer en die beste geselskap maak dat ons nie wil ophou kuier nie. In die winter hou die vure en die konkas ons lekker warm.
Ons musikante sorg dat daar altyd lekker musiek is om na te luister. Die "unplugged" aande by die kroeg is baie gewild en almal sing te lekker saam. Van die beste musikante in die land het al by die Boskombuis opgetree.
Sondae bedien ons die heerlikste ontbyt en middagetes. Ons bied alle soorte funksies aan, soos troues, verjaarsdae, familie byeenkomste, jaareind funksies, ens. Daar word ook minder formele konverensies by ons gehou.
Ons is baie betrokke by die plaaslike gemeenskap en bied gereeld liefdadigheids funksies aan.
Innie bos – Naby die stad
Die Boskombuis is gerieflik naby die N4 snelweg en Rayton/Cullinan kruising geleë.
Die bos is die tuiste vir ons onthaal en funksie ontwikkeling.
Ons is gedurende die week oop vanaf Dinsdag, en ligte etes word bedien. Elke Sondag is daar 'n musikant wat optree en word ontbyt en tradiesionele middagetes soos beesstert, afval, biefstukke ens.aangebied.
Die lapakraal is puik vir braai's en kuier rondom die vuur. Ons afdak en skoon ablusieblokke trek baie mense om hul funksies hier aan te bied.
Ons kombuis sorg dat mense lekker eet en dat elke funksie uniek en onvergeetlik bly.
"Ja, by die Boskombuis voel jy gou deel van die familie. Onopgesmuk en plat op die aarde. Kom geniet die gasvryheid van mense soos jy!"
'n Hartlike Welkom!
Ons span sal jou verwelkom en seker maak jou verblyf by ons is spesiaal en onvergeetlik.
Vreemdelinge word vriende.
Ons bied ook 'n
Fantastiese Kos & Flinke Diens
Die Boskombuis is baie gewild vir sy Sondag ontbyte en middagetes.
Ons ontvang graag groot groepe, klein groepies en enkellopendes. Almal word verwelkom. Ons spesialiseer in verskeie geregte en kan enige spyskaart opdis vir 'n funksie.
Of jy rustig en alleen wil ontspan, of vriende wil saambring vir 'n lekker kuiertjie, by die Boskroeg is almal altyd welkom.
Maak jou droom 'n werklikheid met 'n
Troue of Funksie
Vir 'n baie spesiale, bekostigbare en onvergeetlike troue is die Boskombuis die ideale plek.
Die kalmerende, ontspanne atmosfeer van die Boskombuis laat gaste en die troupaartjie onmiddelik ontspan sodra hulle instap. Vir 'n troue wat bietjie anders is as die norm, is die Boskombuis die ideale onthaalplek. Die liggies saans tussen die bome sorg vir 'n sprokies effek en die groot vuur in die boma is 'n wenner. In koeler weer sit ons die konkas uit.
Die troue vind plaas voor die visdam en gaste sit tussen die bome en geniet die rustigeid van die natuur, begelei deur die klank van die borrelende water van die fontein.
Ons kan vir u lewendige musiek deur van die top kunstenaars in ons land aanbied, sowel as die dienste van hoogs professionele fotograwe en videomense om die dag nog net meer spesiaal te maak – die keuse is joune. Ons pryse sluit tafels, stoele en eetgerei in. Daar is 'n kontantkroeg beskikbaar.
Bo en behalwe troues bied ons ook verjaarsdaepartytjies, lekker familie byeenkomste en jaareindfunksies aan. In die ontspanne atmosfeer van die bos laat almal gou hulle hare sak en geniet die gaste dit terdeë. Ons beskik oor akkommodasie op die perseel. Alhoewel ons nie kampeergeriewe het nie, is die gaste welkom om tente of karavane te bring en lekker tussen die bome te oornag is ons akkommodasie vol is.